1 Junie is die 152ste dag van die jaar in die Gregoriaanse kalender (153ste in skrikkeljare). Daar volg nog 213 dae in die res van die jaar. 1215 – Die Mongole onder Dsjingis Khan verower die stad Peking. Die Sjinese heerser Xuānzōng van die Jin-Dinastie, kan betyds na Kaifeng vlug. 1485 – Die Hongaarse koning Matthias Corvinus verower die stad Wene na 'n beleg van vier maande. 1539 – Ugo Boncompagni (later Pous Gregorius XIII) tree toe tot die priesterskap. 1568 – Agtien Vlaamse adellikes in opdrag van Fernando Álvarez de Toledo y Pimentel (Alva), die Spaanse landvoog, in Brussel onthoof. 1773 – Wolraad Woltemade red 14 mense op die gestrande De Jonge Thomas deur sewe keer met sy perd in die stormsee na die skip te swem, maar betaal met sy lewe tydens sy agste poging. 1778 – Pous Pius VI stel 10 nuwe kardinale aan onder wie Johann Heinrich von Frankenberg, aartsbiskop van Mechelen. 1788 – Kaptein William Bligh lig die anker in die Valsbaai en seil na die Ooste met sy skip HMAV Bounty. 1792 – Kentucky word die 15de deelstaat van die Verenigde State. 1795 – Pous Pius VI stel Giulio Maria della Somaglia, titulêr patriarg van Antiogië aan as kardinaal. 1796 – Tennessee word die 16de deelstaat van die Verenigde State. 1831 – James Clark Ross ontdek die posisie van die Magnetiese Noordpool op die Boothia-skiereiland. 1836 – Charles Darwin kom in Kaapstad aan. 1874 – Amptelike stigting van die Vrystaatse dorp Hoopstad. 1881 – Die eerste openbare telefoonnetwerk van die Nederlande word in gebruik geneem. 1882 – Opening van die Gotthard-spoorlyn in Switserland oor die St. Gotthardpas. 1890 – Die VSA se sensusburo begin om Herman Hollerith se tabuleringsmasjien te gebruik om sensusresultate te tel. 1906 – Opening van die Simplon-spoorlyn oor die Simplon-bergpas in Switserland.